**Nr. 19253/08.05.2024**

**REFERAT DE APROBARE**

**la proiectul de hotărâre** **privind probarea Organigramei, Statului de funcţii şi a Regulamentului de organizare şi funcţionare pentru**

**Serviciul Public Judeţean Salvamont-Salvaspeo Cluj**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| În baza prevederilor art. 173 alin. (1) lit. a) coroborat cu alin. (2) lit. c) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, consiliul judeţean aprobă, în condiţiile legii, la propunerea preşedintelui consiliului judeţean, regulamentul de organizare şi funcţionare a consiliului judeţean, organigrama, statul de funcţii, regulamentul de organizare şi funcţionare ale aparatului de specialitate al consiliului judeţean, precum şi ale instituţiilor publice de interes judeţean şi ale societăţilor şi regiilor autonome de interes judeţean.  Pentru respectarea prevederilor Legii nr. 296/2023 privind unele masuri fiscal bugetare pentru asigurarea sustenabilității financiare a României pe termen lung, se impune desființarea/reorganizarea unor compartimente și a unor posturi.  Stabilirea numărului de personal, conform legislaţiei în vigoare, se face ținând cont de realizare obiectivelor, programelor, proiectelor, dezvoltării şi eficientizării serviciilor şi facilităţilor oferite de către **Serviciul Public Judeţean Salvamont-Salvaspeo Cluj.** |
| * 1. **Cerinţe care reclamă oportunitatea actului administrativ:** |
| Prezentul proiect de act administrativ este inițiat și elaborat în aplicarea prevederilor Legii nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare, actul normativ stabilind o serie de măsuri de disciplină economico-financiară pe care entitățile publice sunt ținute să le implementeze până la 30.06.2024.  Se propune stabilirea masurii de desfășurare a activității **Serviciului Public Judeţean Salvamont-Salvaspeo** Cluj ca instituție publică cu persoanlitate juridică în temeiul dispozițiilor art. XXIX alin. (1) și alin. (14) din Legea nr. 296/2023: *„(1) Începând cu data de 1 iulie 2024, instituţiile publice cu personalitate juridică aflate în coordonarea/ subordonarea/autoritatea autorităţilor administraţiei publice centrale/locale îşi pot desfăşura activitatea dacă îndeplinesc următoarele condiţii cumulative: a) au un număr de peste 50 de posturi aprobate conform legii şi efectiv ocupate în structurile organizatorice; b) activităţile desfăşurate de instituţiile publice nu se suprapun sau sunt similare cu alte activităţi desfăşurate de alte instituţii publice cu obiect de activitate acelaşi sau similar*.”  Articolul V din OUG nr. 31/2024 privind reglementarea unor măsuri fiscal-bugetare şi pentru modificarea şi completarea unor acte normative, care introduce un nou alineat (14) la articolul XXIX din Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, publicată în Monitorul Oficial al României, Partea I, nr. 977 din 27 octombrie 2023, cu modificările şi completările ulterioare conform căruia:  ”14) **Autorităţile deliberative la nivelul unităţilor/ subdiviziunilor administrativ-teritoriale ale administraţiei publice locale pot hotărî ca măsurile prevăzute la alin. (1) să nu se aplice:**  … **b) serviciilor publice judeţene şi locale «Salvamont», organizate potrivit art. 33 alin. (1) şi (2) din Ordonanţa Guvernului nr. 58/1998 privind organizarea şi desfăşurarea activităţii de turism în România, aprobată cu modificări şi completări prin Legea nr. 755/2001, cu modificările şi completările ulterioare;”.**  Art. XIII, art. XVII alin. (4), art. XVIII, art. XIX, art. XXI, art. XXII, art. XXIX alin. (1) și (14) din Legea nr. 296/2023 privind unele măsuri fiscal bugetare pentru asigurarea sustenabilității financiare a României pe termen lung, cu modificările și completările ulterioare.  Numărul de posturi, pe categorii de personal, se stabileşte de către conducătorul instituției, cu încadrarea în cheltuielile de personal aprobate ca limită maximă prin bugetul anual de venituri şi cheltuieli. De asemenea, promovarea în funcţii, grade şi trepte profesionale se face potrivit legislației în vigoare, prin transformarea postului avut într-un post corespunzător promovării.  În baza celor de mai sus Serviciul Public Judeţean Salvamont-Salvaspeo Cluj prin adresa nr. 445/29.04.2024 înregistrată la Consiliul Județean Cluj sub nr. 19253/30.04.2024 solicită modificarea Organigramei, a Statului de funcţii şi a Regulamentului de organizare şi funcţionare. |
| 1. **Schimbări preconizate:** |
| Procesul de aplicare a măsurilor prevăzute de Legea nr. 296/2023, care implică reorganizarea/ desființarea unor posturi/structuri funcționale ale Serviciului Public Judeţean Salvamont-Salvaspeo Cluj, presupune aprobarea modificării organigramei, a statului de funcții și a regulamentului de organizare și funcționare ale Serviciului Public Judeţean Salvamont-Salvaspeo Cluj până la 30.06.2024.  Raportat la protecția personalului afectat de procesul de reorganizare al Serviciului Public Judeţean Salvamont-Salvaspeo Cluj, Legea nr. 296/2023, cu modificările și completările ulterioare prevede, măsuri adecvate de reîncadrare și preluare a personalului în noile funcții și compartimente.  Prin Hotărârea Consiliului Judeţean Cluj nr. 166/2019 modificată prin Hotărârile Consiliului Judeţean Cluj nr. 198/2019 și nr. 44/2022 s-a aprobat Organigrama și a Statul de funcții pentru Serviciul Public Judeţean Salvamont-Salvaspeo Cluj, prin Hotărârea Consiliului Judeţean Cluj nr. 188/2017 modificată prin Hotărârea Consiliului Judeţean Cluj nr. 64/2018 s-a aprobat Regulamentul de organizare şi funcţionare al Serviciului Public Judeţean Salvamont-Salvaspeo Cluj.  Conform Statului de funcţii al Serviciului Public Judeţean Salvamont-Salvaspeo Cluj aprobat prin Hotărârea Consiliului Judeţean Cluj nr.44/2022, în cadrul acestei instituţii există un număr total de 28 posturi (4 conducere + 24 execuție). În Organigrama și Statul de funcţii propus numărul total de posturi se reduce la 26 de posturi, (2 conducere + 24 execuție), iar numărul de voluntari se majorează cu 10 de la 50 la 60 posturi.  Modificările propuse vizează:   * desființarea Biroului Contabilitate, Resurse Umane, Administrativ și înființarea Compartimentului Contabilitate Resurse Umane, Administrativ; * desființarea Biroului Arii Protejate și înființarea Compartimentului pentru Sistemul de Control Intern Managerial; * transformarea funcției de Șef birou Contabilitate, Resurse Umane în Inspector de specialitate gr. IA; * desființarea funcției de Șef Birou Arii Protejate, ocupantul postului va ocupa funcția vacantă de Inspector de specialitate de gr. I; * mutarea unor posturi cu repartizarea postului corespunzător funcției deținute; * Modificarea Serviciului Salvamont-Salvaspeo-Scufundări în Serviciul Salvamont-Salvaspeo-Scufundări-Aero; * desființarea /înființarea unor posturi.   Ca și o consecință a modificării organigramei și a statului de funcții se impune și modificarea Regulamentului de Organizare și Funcționare (ROF), document care îndeplinește un rol esențial în definirea și clarificarea modului în care o instituţie își desfășoară activitățile zilnice și își atinge obiectivele strategice.  Acesta servește ca un cadru de referință pentru angajați și pentru părțile interesate.  Regulamentul de Organizare și Funcționare se completează şi se modifică ori de câte ori este nevoie, urmare a unor modificări legislative, la aparitia unor noi activităţi sau competenţe sau reorganizarea unor compartimente ori activităţi.  Ținând cont de argumentele prezentate mai sus propun și supun analizei și aprobării proiectul de hotărâre pentru menținerea Serviciului Public Județean Salvamont-Salvaspeo Cluj ca instituție cu personalitate juridică în subordinea Consiliului Județean Cluj, prin neaplicarea prevederilor alin (1) al Articolului XVII din Legea nr. 296/2023 precum și aprobarea Organigramei, a Statului de funcții și a Regulamentului de organizare şi funcţionare pentru Serviciul Public Judeţean Salvamont-Salvaspeo Cluj. |
| **Secțiunea a 2-a - Impactul socio-economic:** |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Nu e cazul |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu e cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| La intrarea în vigoare a hotărârii se abrogă:   * poziția nr. crt. 3 lit. a) Funcții de conducere din Anexa nr. 2 - NOMENCLATORUL ȘI IERARHIA FUNCȚIILOR CONTRACTUALE din cadrul Serviciului Public Județean Salvamont-Salvaspeo Cluj,, care cuprind coeficienții și salariul de bază corespunzător din Hotărârea Consiliului Județean Cluj nr.171/2017, cu modificările și completările ulterioare; * Hotărârea Consiliului Judeţean Cluj nr. 166/2019 privind privind aprobarea Organigramei şi Statului de funcţii pentru Serviciului Public Judeţean Salvamont-Salvaspeo Cluj, modificată prin Hotărârile Consiliului Judeţean Cluj nr. 198/2019 și nr. 44/2022; * Hotărârea Consiliului Județean privind aprobarea Regulamentului de organizare şi funcţionare al Serviciului Public Judeţean Salvamont-Salvaspeo Cluj nr. 188/2017 modificată prin Hotărârea Consiliului Judeţean Cluj nr. 64/2018   Măsuri de implementare:   * emiterea dispozițiilor de numire în noile funcții acolo unde este cazul; * întocmirea/actualizarea fișelor de post cu noile atribuții introduse/modificate/ completate, precum și punerea în practică a dispozițiilor noului Regulament de organizare și funcționare. |
| **Secțiunea a 6-a – Anexe la referatul de aprobare:** |
| La prezentul referat de aprobare se anexează:   * Nota de fundamentare a Serviciului Public Judeţean Salvamont-Salvaspeo Cluj privind modificarea Organigramei, a Statului de Funcții și a Regulamentului de Organizare şi Funcţionare nr. 445/29.04.2024 înregistrată la Consiliul Județean Cluj sub nr. 19253/30.04.2024; * Adresa Instituției Prefectului nr. 3305/IV/I din 26.03.2024 înregistrată la Consiliul Județean Cluj cu nr. 15180 în data de 09.04.2024; * Tabel comparativ Stat de funcții. |

**INIȚIATOR,**

**PREȘEDINTE**

**Alin Tișe**

**PROIECT DE H O T Ă R Â R E**

**privind aprobarea Organigramei, Statului de funcţii și a**

**Regulamentului de organizare și Funcționare pentru Serviciul Public Judeţean Salvamont-Salvaspeo Cluj**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. \_\_\_\_\_\_din \_\_\_\_\_\_\_ 2024 privind aprobarea Organigramei, Statului de funcţii și a Regulamentului de organizare și Funcționare pentru Serviciul Public Judeţean Salvamont-Salvaspeo Cluj, propus de preşedintele Consiliului Judeţean Cluj – domnul Alin Tișe, care este însoţit de Referatul de aprobare cu nr. 19253/2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 19581/2024 şi Avizul cu nr……….. din …….......….. adoptat de Comisia de specialitate nr. …………, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Nota de fundamentare a Serviciului Public Judeţean Salvamont-Salvaspeo Cluj privind modificarea Organigramei, a Statului de Funcții și a Regulamentului de Organizare şi Funcţionare nr. 445/29.04.2024 înregistrată la Consiliul Județean Cluj sub nr. 19253/30.04.2024;
* Adresa Instituției Prefectului nr. 3305/IV/I din 26.03.2024 înregistrată la Consiliul Județean Cluj cu nr. 15180 în data de 09.04.2024;

Luând în considerare prevederile:

* art. 2, ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. XIII, art. XVII, art. XVIII, art. XIX, art. XXI, art. XXII, art. XXIX alin. (1) și alin. (14) din Legea nr. 296/2023 privind unele măsuri fiscal bugetare pentru asigurarea sustenabilității financiare a României pe termen lung, cu modificările și completările ulterioare;
* art. 173 alin. (1) lit. a) și ale alin. (2) lit. c) și ale art. 191 alin. (1) lit. a) și alin. (2) lit. a) din Ordonanța de Urgență a Guvernului privind Codul administrativ nr. 57/2019, cu modificările și completările ulterioare;
* art. LXIX din Ordonanța de Urgență a Guvernului nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene;
* Ordonanța Guvernului privind organizarea şi desfăşurarea activităţii de turism în România nr. 58/1998, cu modificările și completările ulterioare;
* Legii privind prevenirea accidentelor şi organizarea activității de salvare din mediul subteran speologic nr. 402/2006, republicată;
* Ordonanța de Urgență nr. 21/2004 privind Sistemul Naţional de Management al Situaţiilor de Urgenţă cu modificările și completările ulterioare;
* art. I alin. (4) și alin. (8) Ordonanța de urgență a Guvernului nr. 1/2014 privind unele măsuri în domeniul managementului situaţiilor de urgenţă, precum şi pentru modificarea şi completarea Ordonanţei de Urgenţă a Guvernului nr. 21/2004 privind Sistemul Naţional de Management al Situaţiilor de Urgenţă;
* Legea nr. 200/2004 privind recunoaşterea diplomelor şi calificărilor profesionale pentru profesiile reglementate din România;
* art. 93 alin. (1) și alin. (10), art. 94, art. 97 alin. (1), art. 98 din Legea privind reforma sănătății nr. 95/2006, republicată, cu modificările și completările ulterioare;
* Legea nr. 253/2019 privind câinii salvamont;
* Legea nr. 78/2014 privind reglementarea activității de voluntariat în România, cu modificările și completările ulterioare;
* Hotărârea de Guvern privind instituirea unor măsuri pentru prevenirea accidentelor montane şi organizarea activității de salvare în munți nr. 77/2003;
* Ordinului comun al Ministrului Administratiei si Internelor si Ordinul și Ministrului Transporturilor, Constructiilor si Turismului pentru aprobarea nivelului studiilor si a conditiilor de ocupare a functiilor specifice din serviciile publice de salvamont nr. 252/877/2004;
* Ordinul Ministerului Sănătății Publice nr. 2.021/2008 și al Ministerului Internelor și Reformei Administrative nr. 691/2008 pentru aprobarea Normelor metodologice de aplicare ale titlului IV "Sistemul naţional de asistenţă medicală de urgenţă şi de prim ajutor calificat" din Legea nr. 95/2006 privind reforma în domeniul sănătăţii, cu modificările și completrările ulteriaore;
* Ordinului comun al Ministrului Muncii, Familiei şi Protecţiei Sociale şi al Preşedintelui Institutului Naţional de Statistică privind aprobarea Clasificării ocupaţiilor din România – nivel de ocupaţie (şase caractere) nr. 1832/2011, cu modificările şi completările ulterioare;
* Ordinului Secretariatului General al Guvernului privind aprobarea Codului controlului intern managerial al entităților publice nr. 600/2018;
* Ordinul Ministerului Dezvoltării, Lucrărilor Publice și Administraţiei nr. 954/2024 pentru aplicarea prevederilor art. III alin. (11) din Ordonanţa de urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare;
* Hotărârea Consiliului Județean Cluj nr. 74/2003 privind reorganizarea Serviciului Public Judetean “SALVAMONT”, cu modificările și completările ulterioare;
* Hotărârea Consiliului Județean Cluj nr. 71/2011 privind reorganizarea Serviciului Public Judeţean SALVAMONT Cluj în Serviciul Public Judeţean SALVAMONT-SALVASPEO Cluj, cu modificările și completările ulterioare;.
* Hotărârea Consiliului Județean Cluj nr. 171/2017 privind stabilirea salariilor de baza pentru personalul angajat in cadrul Serviciului Public Judetean Salvamont-Salvaspeo Cluj, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă menținerea Serviciului Public Județean Salvamont-Salvaspeo Cluj, și menținerea ca instituție publică cu personalitate juridică în subordinea Consiliului Județean Cluj care coordonează activitatea de prevenire a accidentelor montane şi de salvare în munţi a persoanelor accidentate şi a bolnavilor.

**Art. 2.** Se aprobă reorganizarea structurilor funcționale ale Serviciului Public Județean Salvamont-Salvaspeo Cluj, conform prevederilor Legii nr. 296/2023, cu modificările și completările ulterioare.

**Art. 3.** Se aprobăOrganigrama Serviciului Public Județean Salvamont-Salvaspeo Cluj, cuprinsă în **Anexa nr. 1** care face parte integrantă din prezenta hotărâre.

**Art. 4.** Se aprobăStatul de funcții al Serviciului Public Județean Salvamont-Salvaspeo Cluj, cuprins în **Anexa nr. 2** care face parte integrantă din prezenta hotărâre.

**Art. 5.** Se aprobăRegulamentul de organizare și funcționare al Serviciului Public Județean Salvamont-Salvaspeo Cluj, cuprins în **Anexa nr. 3** care face parte integrantă din prezenta hotărâre.

**Art. 6.** Organigrama, Statul de funcții și Regulamentul de Organizare și Funcționare al Serviciului Public Județean Salvamont-Salvaspeo Cluj, prevăzute la art. 3, art.4 și art. 5, intră în vigoare la data de 01.07.2024 iar în perioada cuprinsă între data comunicării prezentei hotărâri și data de 30.06.2024 vor fi aplicate măsurile de reorganizare a stucturilor funcționale.

**Art. 7.** La data de 01.07.2024, se abrogă:

1. poziția nr. crt. 3 lit. a) Funcții de conducere din Anexa nr. 2 - NOMENCLATORUL ȘI IERARHIA FUNCȚIILOR CONTRACTUALE din cadrul Serviciului Public Județean Salvamont-Salvaspeo Cluj,, care cuprind coeficienții și salariul de bază corespunzător din Hotărârea Consiliului Județean Cluj nr.171/2017, cu modificările și completările ulterioare;
2. Hotărârea Consiliului Judeţean Cluj nr. 166/2019 privind privind aprobarea Organigramei şi Statului de funcţii pentru Serviciului Public Judeţean Salvamont-Salvaspeo Cluj, modificată prin Hotărârile Consiliului Judeţean Cluj nr. 198/2019 și nr. 44/2022;
3. Hotărârea Consiliului Județean privind aprobarea Regulamentului de organizare şi funcţionare al Serviciului Public Judeţean Salvamont-Salvaspeo Cluj nr. 188/2017 modificată prin Hotărârea Consiliului Judeţean Cluj nr. 64/2018.

**Art. 8.** Cu punererea în aplicare a prevederilor prezentei hotărâri și comunicarea către personalul Serviciului Public Judeţean Salvamont-Salvaspeo Cluj se încredinţează preşedintele Consiliului Judeţean Cluj prin directorul Serviciului Public Judeţean Salvamont-Salvaspeo Cluj.

**Art.9**. Prezenta hotărâre poate fi atacată la instanța de contencios administrativ în conformitate cu dispozițiile Legii contenciosului administrativ nr. 554/2004, cu modificările și completările ulterioare.

**Art. 10.** Prezenta hotărâre se comunică Direcţiei Generale Buget-Finanţe, Resurse Umane, Serviciului Public Judeţean Salvamont-Salvaspeo Cluj, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj, precum şi pe pagina de internet „[www.cjcluj.ro](http://www.cjcluj.ro)”.

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin** **TIȘE Simona GACI**

**Nr…...…... din ........................2024**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**Alin Tișe**

**Nr. 19581/08.05.2024**

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | privind aprobarea Organigramei, Statului de funcţii și a Regulamentului de Organizare și Funcționare pentru Serviciul Public Judeţean Salvamont-Salvaspeo Cluj | | |
| **Compartiment de resort:** | Direcția Generală Buget-Finanțe, Resurse Umane-Serviciul Resurse Umane, Guvernanță Corporativă | | |
| **Secțiunea 1 – Documentare și analiză:** | | | |
| Pentru acest proiect de hotărâre sunt incidente următoarele acte normative principale:   * art. XIII, art. XVIII, art. XIX, art. XXI, art. XXII, art. XXIX privind unele măsuri fiscal bugetare pentru asigurarea sustenabilității financiare a României pe termen lung din Legea nr. 296/2023, cu modificările și completările ulterioare; * art. 173 alin. (1) lit. a) și ale alin. (2) lit. c) și ale art. 191 alin. (1) lit. a) și alin. (2) lit. a) din Ordonanța de Urgență a Guvernului privind Codul administrativ nr. 57/2019, cu modificările și completările ulterioare; * Ordonanța Guvernului privind organizarea şi desfăşurarea activităţii de turism în România nr. 58/1998, cu modificările și completările ulterioare aprobată prin Legea 755/2001; * Legea privind prevenirea accidentelor şi organizarea activității de salvare din mediul subteran speologic nr. 402/2006, republicată; * art. I alin. (4) și alin. (8) Ordonanța de urgență a Guvernului nr. 1/2014 privind unele măsuri în domeniul managementului situaţiilor de urgenţă, precum şi pentru modificarea şi completarea Ordonanţei de Urgenţă a Guvernului nr. 21/2004 privind Sistemul Naţional de Management al Situaţiilor de Urgenţă; * art. 93 alin. (1) și alin. (10), art. 94, art. 97 alin. (1), art. 98 din Legea privind reforma sănătății nr. 95/2006, republicată, cu modificările și completările ulterioare; * Legea nr. 253/2019 privind câinii salvamont; * Legea nr. 78/2014 privind reglementarea activității de voluntariat în România, cu modificările și completările ulterioare; * Hotărârea de Guvern privind instituirea unor măsuri pentru prevenirea accidentelor montane şi organizarea activității de salvare în munți nr. 77/2003;   Astfel cum rezultă din prevederile art. 33 din Ordonanța Guvernului nr. 58/1998 privind organizarea şi desfăşurarea activităţii de turism în România, republicată, cu modificările și completările ulterioare și ale art. 2 din Hotărârea Guvernului nr. 77/2003 privind instituirea unor măsuri pentru prevenirea accidentelor montane şi organizarea activităţii de salvare în munţi, Consiliile Județene au competență exclusivă în ceea ce privește asigurarea furnizării serviciului public de salvare montană și de prevenire a accidentelor montane. A**ctivitatea de salvare în munți cuprinde**: patrularea preventivă, asigurarea permanenței la punctele şi refugiile SALVAMONT, preluarea apelurilor de urgenţă privind accidentele montane sau în locuri greu accesibile şi transmiterea acestora la şefii de formaţie SALVAMONT sau la înlocuitorii acestora, căutarea persoanei dispărute, acordarea primului ajutor medical în caz de accidentare, evacuarea acestuia din locurile greu accesibile şi transportarea accidentatului sau a bolnavului la prima unitate sanitară iar **activitatea de prevenire a accidentelor montane cuprinde**: patrularea preventivă în zonele cu aflux turistic ridicat, pe trasee turistice și pârtii de schi, asistența la evenimente sportive, culturale sau de altă natură în zona montană, asigurarea permanenței în punctele sau bazele de salvare salvamont, propuneri de omologare sau de desfiinţare a unor trasee montane; organizarea activității de pregătire profesională a salvatorilor montani în judeţ; verificarea îndeplinirii de către persoanele fizice sau juridice care administrează cabane montane, a obligațiilor legale cu privire la dotarea şi echiparea cabanelor cu aparatura, instrumente şi materiale necesare pentru a veni în sprijinul turiștilor. În Județul Cluj, **activitatea de amenajare, întreţinere şi reabilitare a traseelor montane din judeţ** saualte amenajări pentru practicarea în siguranță a activităților specifice montane (escaladă, alpinism, speologie, via ferrata, etc), ca activitate de prevenire a accidentelor montane și speologice, este realizată în mod direct și exclusiv de către SPJSS Cluj, pentru a asigura o maximă siguranță și funcționalitate a acestora, deși HG 77/2003, Legea 402/2006 prevăd doar coordonarea și supravegherea acestei activități;  **Conform Legii nr. 402/2006, activitatea de salvare din mediul subteran speologic** cuprinde: patrularea preventivă în zonele carstice cu aflux de turişti şi cu grad de periculozitate ridicat, coordonarea din punct de vedere administrativ şi organizatoric a activității de salvare din mediul subteran speologic, asigurarea preluării apelurilor de urgenţă privind accidentele din mediul subteran speologic, căutarea persoanelor dispărute în mediul subteran speologic, acordarea primului ajutor medical în caz de accidentare, evacuarea accidentaţilor şi persoanelor decedate sau a celor dispărute şi găsite până la suprafaţă ori la intrarea în cavitate, transportul acestora pentru a fi preluate de echipele specializate de suprafaţă ale salvamont, de Serviciul Mobil de Urgenţă, Reanimare şi Descarcerare sau de ambulanţă iar **activitatea de prevenire a accidentelor şi de salvare din mediul subteran speologic** cuprinde: coordonarea şi supravegherea activității de amenajare, întreţinere şi reabilitare a amenajărilor tehnice din mediul subteran speologic, întocmirea planurilor de prevenire a accidentelor şi de intervenţie în cazul producerii unor accidente în mediul subteran speologic, aplicarea planului de intervenţie pentru fiecare areal, antrenamentul echipelor de intervenție, participarea la acţiuni de interoperabilitate, la cursuri şi stagii de perfecţionare tehnică.  Planul de Intervenţie Salvaspeo pentru Regiunile Carstice din România prevede, pentru Județul Cluj, un potențial salvaspeo cu risc mare (Clasa B = 1 echipă salvaspeo), existând 1017 de peșteri inventariate, dintre care Sistemul Humpleu, cu cei peste 40 km de galerii, reprezintă a doua peșteră din România ca lungime. De asemenea echipa salvaspeo Cluj intervine pentru salvarea persoanelor din peșteri in județele limitrofe (Bihor, Alba, Sălaj, Bistrița-Năsăud). Echipa de scafandri a serviciului, chiar dacă se bazează în mare proporție pe voluntari, este una dintre cele mai profesioniste, având competențe de intervenție la mare adăncime (40 - 100 m), condiții dificile (vizibilitate și temperatură), precum și în peșteri cu gradul 5 de dificultate (peşteri total sau parţial inundate sau pentru a căror parcurgere este obligatorie utilizarea tehnicilor și echipamentelor de scufundare). | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Argumente privind menținerea personalității juridice a serviciului public județean de evidență a persoanelor:   * furnizarea serviciului public sub forma de organizare de serviciu public cu personalitate juridică, asigură realizarea scopului și a funcției serviciului public pentru care a fost înființat de către autoritatea administrației publice județene, care i-a stabilit o competenţă determinată, mijloace financiare procurate din patrimoniul general al administraţiei publice, care este pus la dispoziţia publicului pentru a satisface în mod regulat şi continuu o cerinţă cu caracter general și care corespunde cel mai bine eficacității şi promptitudii cu care serviciul public răspunde nevoii sociale care a generat înființarea serviciului public; * prin organizarea unui serviciu public cu persoanlitate juridică, administraţia județeană răspunde exigențelor societății dintr-o dublă perspectivă: răspunde nevoilor receptate în societate și gestionează activitatea serviciului public în bune condiții vis-a-vis de eficacitatea cu care serviciul public răspunde solicitărilor care îi sunt adresate; * efectul financiar al operațiunilor finanțate de Consiliul Județean Cluj este vizibil, fondurile alocate fiind utilizate cu maximă responsabilitate financiară prin ajustarea activităților în funcție de sumele alocate și prin utilizarea mai eficientă a resurselor materiale și umane; * funcționarea ca serviciu cu personalitate juridică este eficace și sub aspectul performanței serviciului și a gradului de atingere a rezultatelor finale, precum și prin modul și nivelul de abordare a problemelor, deoarece responsabilitatea soluționării problemelor revine în mod direct conducătorului serviciului public și nu unei alte persoane/structuri ierarhice; * eficiența unui serviciu public organizat cu personalitate juridică, cu o structură funcțională de mici dimensiuni, este superioară unei organizații mari iar această formă de organizare asigură atât nivelul de autoritate specific cât și celeritatea procesului de decizie, interesul Consiliului Județean Cluj fiind ca el să răspundă cât mai bine sub aspectul operativității în situații de urgență; * în cadrul serviciului activează un număr de aproape 70 de salvatori (17 angajați și restul voluntari), în cadrul echipelor salvamont, salvaspeo și scafandri; acestora li se adaugă un număr mediu de 20 de aspiranți (voluntari în curs de pregătire); * eficiența serviciului în actuala formă de organizare a fost demonstrată de-a lungul timpului, în ultimii 10 ani fiind efectuate peste 1200 de intervenții, unele dintre acestea de o complexitate deosebită. Faptul că o bună parte din personalul serviciului este voluntar conduce la o foarte mare eficiență a cheltuirii banilor publici raportat la volumul și importanța muncii depuse; * activitatea SPJSS Cluj se bazează într-un procent important pe aportul voluntarilor, numărul acestora fiind mai mare decât al personalului angajat (mult subdimensionat); * formarea profesională se desfășoară gratuit la nivel de bază în cadrul serviciului (prin instructorii acreditați ai ANSMR/CORSA) și este continuată și finalizată de către cele 2 ONG-uri (ANSMR, CORSA) care au atribuții legale în acest sens și care nu beneficiază de fonduri publice; * SPJSS Cluj este acreditat ca centru de formare profesională, în baza Legii nr. 200/2004 privind recunoașterea diplomelor şi calificărilor profesionale pentru profesiile reglementate din România, cu modificările și completările ulterioare, în formarea în profesia reglementată de salvator montan, cod COR 541904; * atât activitatea de salvare montană, cât și cea speologică sunt acreditate din punct de vedere organizatoric și al capacității de intervenție de către organismele cu rol național de coordonare în domeniu; echipa de scafandri a serviciului, chiar dacă se bazează în mare proporție pe voluntari, este una dintre cele mai profesioniste, având competențe de intervenție la mare adăncime (40 - 100 m), condiții dificile (vizibilitate și temperatură), precum și în peșteri cu gradul 5 de dificultate (peşteri total sau parţial inundate sau pentru a căror parcurgere este obligatorie utilizarea tehnicilor și echipamentelor de scufundare); * numărul angajaților cu atribuții operative ai serviciului este de 18 (mult sub nivelul optim), majoritatea având dublă sau triplă pregătire (salvamont, salvaspeo, scafandri); * în Județul Cluj, activitatea de amenajare, întreţinere şi reabilitare a traseelor montane din judeţ sau alte amenajări pentru practicarea în siguranță a activităților specifice montane (escaladă, alpinism, speologie, via ferrata, etc), ca activitate de prevenire a accidentelor montane și speologice, este realizată în mod direct și exclusiv de către SPJSS Cluj, pentru a asigura o maximă siguranță și funcționalitate a acestora, deși HG 77/2003, prevăd doar coordonarea și supravegherea acestor activități; în prezent această activitate se realizează de SPJSS Cluj și DUAT din cadrul aparatului de specialitate; conform articolul 34 din HG nr. 77/2003, condiţiile materiale şi financiare necesare lucrărilor de amenajare şi întreţinere a traseelor turistice montane se asigura de consiliile judeţene; în temeiul art. 592 alin. (2) ar însemna ca această activitate să fie realizată de către un tert, în baza unei proceduri de achizitie publică; s-ar separa cele două activități, ceea ce contravine principiului accesibilității serviciului public respectiv s-ar încălca aspectele privind costul, disponibilitatea, adaptarea și proximitatea serviciului public.   Ca urmare a prevederilor art. XVII alin (8) din *Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung*, cu modificările și completările ulterioare conform căruia: ”**Numărul maxim al posturilor** corespunzător fiecărei unităţi/subdiviziuni administrativ-teritoriale, stabilit potrivit *art. III alin. (8^1) din Ordonanţa de urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare*, aprobată cu modificări şi completări prin Legea nr. 13/2011, cu modificările şi completările ulterioare, şi pct. 1 din anexa la respectiva ordonanţa de urgenţă **se reduce cu 10%** începând cu data de 1 noiembrie 2023.”  Conform prevederilor art III alin. (1) și alin (8^1) din OUG nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare avem: ” (1) Pentru îndeplinirea atribuţiilor prevăzute de lege, la stabilirea numărului de posturi din aparatul de specialitate al primarului, aparatul de specialitate al consiliului judeţean, precum şi din instituţiile publice locale înfiinţate prin hotărâri ale autorităţilor deliberative, **autorităţile administraţiei publice locale se încadrează în numărul maxim de posturi** determinat potrivit anexei care face parte integrantă din prezenta ordonanţă de urgenţă.” și ”(8^1) Numărul maxim de posturi al unităţilor/subdiviziunilor administrativ-teritoriale, stabilit potrivit pct. 1 din anexă, se revizuieşte anual de către prefect conform alin. (8), numai în cazul în care numărul maxim de posturi, rezultat ca urmare a creşterii numărului de locuitori, este mai mare decât cel stabilit în anul anterior.”  Conform adresei Instituției Prefectului nr. 3305/IV/I din 26.03.2024 înregistrată la Consiliul Județean Cluj cu nr. 15180 în data de 09.04.2024 s-a comunicat Consiliului Județean Cluj numărul maxim de posturi, aferent anului 2024, defalcate pe cele 6 destinații, conform anexei la OUG nr. 63/2010, unde la punctul 2 se menționează :”**Numărul maxim de posturi, determinat potrivit pct. 1 din Anexa la OUG nr. 63/2010 : 686** ”  În acest număr maxim de posturi intră numărul de posturi din: aparatul de specialitate al Consiliului Județean Cluj, Serviciul Public Județean Salvamont-Salvaspeo Cluj și toate instituțiile de cultură aflate în subordinea Consiliului Județean Cluj mai puțin 2 Teatrul de Păpuși ”Puck” și Filarmonica de Stat ”Transilvania” care conform alin. (2) al art. III din OUG nr. 63/2010 sunt exceptate de la această limitare.  Ca urmare, la momentul apariției Legii nr. 296/2023, pentru a pune în aplicare prevederile art. XVII alin. (8) și pentru a ne încadra în numărul maxim de posturi diminuat cu 10% Consiliul Județean Cluj a adus la cunoștința tuturor conducătorilor instituțiilor mai sus menționate aceste prevederi și a solicitat ca fiecare să analizeze posibilitatea desființării unui număr de posturi vacante.  În urma analizei efectuate, prin adresa nr. 445/29.04.2024 înregistrată la Consiliul Județean Cluj sub nr. 19253/30.04.2024 conducerea Serviciului Public Judeţean Salvamont-Salvaspeo Cluj propune aprobarea Organigramei, a Statului de funcţii şi a Regulamentului de organizare şi funcţionare cu diminuarea numărului total de posturi de la 28 la 26 și a numărului de posturi de conducere de la 4 la 2 pentru respectarea prevederilor referitoare la desființarea funcției de șef birou și încadrarea în funcțiilor de conducere în procentul de 8% din numărul total de posturi aprobate (26x8%=2,08).  În aplicarea prevederilor Legii nr. 296/2023 se propune:   * Desființarea **funcției de șef birou** la **Biroul Contabilitate, Resurse Umane, Administrativ**, și reorganizarea biroului în **Compartimentul Contabilitate Resurse Umane, Administrativ**, în subordinea Directorului, având 6 posturi de execuție din care 4 de inspector de specialitate (studii superioare) și 2 de referent (studii medii); * Se transformă funcţia contractuală, de conducere, ocupată, de şef birou, gradul II, în baza prevederilor art. XVIII din Legea nr. 296/2023 în Inspector de specialitate (studii superioare) gradul IA care corespunde studiilor de specialitate şi vechimii în specialitate a ocupantului postului de conducere în cadrul Compartimentului Contabilitate Resurse Umane, Administrativ. * Personalul angajat în cadrul Biroului Contabilitate, Resurse Umane, Administrativ va fi preluat în noul Compartiment Contabilitate, Resurse Umane, Administrativ în baza prevederilor art. XVIII alin. (3) din Legea nr. 296/2023 odată cu aprobarea noi organigrame. * Activitatea Biroului Arii Protejate, care avea ca principal obiect de activitate administrarea Cheilor Turzii și Cheilor Turenilor, a fost grav afectată prin aplicarea prevederilor[Ordonanței de Urgență a Guvernului nr. 75/2018 pentru modificarea și completarea unor acte normative în domeniul protecției mediului și al regimului străinilor](https://lege5.ro/Gratuit/gi4dsmbxgq3a/ordonanta-de-urgenta-nr-75-2018-pentru-modificarea-si-completarea-unor-acte-normative-in-domeniul-protectiei-mediului-si-al-regimului-strainilor), odată cu trecerea în administrarea Agenției Naționale pentru Arii Naturale Protejate a acestor arii. Cu toate demersurile întreprinse de-a lungul anilor, nu am reușit să încheiem un acord de colaborare cu ANANP care să ne permită continuarea activității, aceasta rezumându-se la ceea ce ne permite baza legală în acest moment, adică activități de igienizare și de îndrumare a turiștilor. **Ca urmare o dată cu desființarea funcției de șef Birou Arii Protejate se desființează și Biroului Arii Protejate cu un număr de 6 posturi** din care 1 post ocupat de șef birou, 3 posturi ocupate de Referent (studii medii) treapta II și 2 posturi vacante de Referent (studii medii) treapta II, în baza prevederilor art. XVIII din Legea nr. 296/2023. Angajații a căror posturi au fost desființate vor beneficia de toate drepturile legale prevăzute de Codul muncii, inclusiv oferirea unei funcții vacante corespunzătoare studiilor și vechimii în specialitate; * organizarea unui **Compartiment pentru Sistemul de Control Intern Managerial**, în subordinea Directorului, cu atribuții pe linie de SCIM, anticorupție, gestionarea activității voluntarilor și arhivare , cu 2 posturi: * 1 post de Inspector de specialitate (studii superioare) gradul I în cadrul Compartimentului pentru Sistemul de Control Intern Managerial, cu atribuții principale pe linie de SCIM și anticorupție, care se oferă titularului postului de șef birou desființat. Titularul postului de șef birou va fi eliberat din funcția de conducere și va beneficia de toate drepturile legale, inclusiv oferirea unei funcții vacante corespunzătoare studiilor și vechimii în specialitate, conform prevederilor art. 64, art. 75, art. 76 din Codul muncii cu modificările și completările ulterioare; * 1 post vacant de Referent (studii medii) treapta II la Biroul Arii Protejate se mută la Compartimentul pentru Sistemul de Control Intern Managerial cu atribuții privind gestionarea informațiilor cu privire la voluntari și arhivare a cărui ocupare se face prin testare profesională organizată în perioada de preaviz; * Redenumirea și modificarea atribuțiilor **Serviciului Salvamont-Salvaspeo-Scufundări** în **Serviciul Salvamont-Salvaspeo-Scufundări-Aero**, prin înființarea unei echipe de căutare aeriană, formată preponderent din voluntari. Dezvoltarea dronelor în ultima perioadă determină utilizarea acestei resurse tehnologice revoluționare în activitatea de căutare a persoanelor rătăcite sau dispărute în zona montană.   În prezent **Serviciul Salvamont-Salvaspeo-Scufundări are un număr de 15 posturi din care:** 1 post vacant de conducere de Șef Serviciu, 14 posturi de execuție de salvatori montani și 50 de voluntari, distribuiți pe cele 3 activități majore: salvamont, salvaspeo, scufundări.  Se propune înființarea echipei Aero și redenumirea serviciului ca **Serviciul Salvamont-Salvaspeo-Scufundări-Aero cu un număr de 17 posturi din care:** 1 post vacant de conducere de Șef Serviciu, gradul II, 16 posturi de execuție de salvatori montani și 60 de poziții de voluntari, distribuiți pe cele 4 activități majore: salvamont, salvaspeo, scufundări și aero. Având în vedere complexitatea acestor activități, se propune majorarea numărului de posturi din cadrul serviciului cu 2 posturi de salvator montan, gradul I, cu atribuții suplimentare față de actualele posturi de salvatori montani pe linie de coordonare a activității salvaspeo și cea de căutare aero.  În urma reorganizării, structura instituţiei va fi compusă din 1 serviciu și 2 compartimente aflate în subordinea directă a directorului Serviciului Public Judeţean Salvamont-Salvaspeo Cluj.  La stabilirea numărului total de funcţii publice de conducere s-au respectat prevederile legale conform cărora numărul de funcții de conducere pot fi maxim 8% din numărul total de funcții aprobate, în cazul Serviciului Public Județean Salvamont-Salvaspeo sunt 2 posturi de conducere care reprezintă 8% din numărul total de 26 posturi.  Ca și o consecință a modificării organigramei și a statului de funcții se impune și modificarea Regulamentului de Organizare și Funcționare (ROF), document care îndeplinește un rol esențial în definirea și clarificarea modului în care o instituţie își desfășoară activitățile zilnice și își atinge obiectivele strategice.  Acesta servește ca un cadru de referință pentru angajați și pentru părțile interesate.  Modificările propuse prin proiectul de hotărâre respectă prevederile:   * **art. XIII lit. a) din Legea nr. 296/2023** privind unele măsuri fiscal bugetare pentru asigurarea sustenabilității financiare a României pe termen lung cu moficările și completările ulterioare: ”Prevederile prezentei legi referitoare la măsurile de disciplină economico-financiară se aplică următoarelor categorii de entităţi: a) instituţiilor şi autorităţilor publice, indiferent de modul de finanţare şi subordonare” * **art. XVII alin (4) din Legea nr. 296/2023** conform căruia:” Personalul cu funcţii de conducere eliberat din funcţia de conducere deţinută ca urmare a reorganizării beneficiază de drepturile prevăzute de lege. Acesta are dreptul de a ocupa o funcţie de conducere vacantă de acelaşi nivel sau o funcţie de conducere de nivel ierarhic inferior vacantă, pentru care îndeplineşte condiţiile de ocupare. Dacă nu există o funcţie de conducere vacantă corespunzătoare postului ocupat, aceasta se transformă în funcţie de execuţie care corespunde studiilor şi vechimii în specialitatea funcţionarului de conducere. Funcţia de conducere poate fi transformată într-o funcţie de conducere superioară cu încadrarea în normativul de personal şi procentul de funcţii de conducere prevăzute de prezenta lege, iar personalul cu funcţii de conducere îl poate ocupa cu acordul funcţionarului în cauză, dacă personalul cu funcţie de conducere îndeplineşte condiţiile de vechime şi studii de specialitate prevăzute de lege pentru aceasta.” * **art. XVIII din Legea nr. 296/2023** conform căruia: ”(1) Începând cu data de 1 noiembrie 2023 prevederile art. 63 alin. (1), art. 390 alin. (1) lit. h) din Ordonanţa de urgenţă a Guvernului nr. 57/2019, cu modificările şi completările ulterioare, precum şi pct. 8 de la lit. B de la pct. I din anexa nr. 5 la acelaşi act normativ se abrogă. (2) Personalul încadrat în funcţia publică de şef birou beneficiază de toate drepturile legale odată cu eliberarea din funcţia publică, inclusiv prin ocuparea, în condiţiile legii, a unei funcţii publice de conducere ierarhic superioare corespunzătoare vechimii, studiilor de specialitate sau a unei funcţii publice de execuţie vacante corespunzătoare vechimii, studiilor de specialitate de comun acord cu conducerea entităţii publice din care face parte. Dacă nu există o funcţie publică vacantă corespunzătoare, postul ocupat de acesta se transformă în funcţie publică de execuţie care corespunde studiilor de specialitate şi vechimii în specialitatea funcţionarului public de conducere, de regulă, la nivelul structurii de organizare din care a făcut parte acesta. Funcţia publică de conducere de şef birou poate fi transformată într-o funcţie publică de conducere superioară cu încadrarea în normativul de personal şi procentul de funcţii de conducere prevăzute de prezenta lege şi personalul cu funcţie publică de şef birou o poate ocupa cu acordul acestuia, dacă personalul care a deţinut funcţia publică de şef birou îndeplineşte condiţiile de vechime, experienţă şi studii de specialitate prevăzute de lege pentru acea funcţie publică de conducere. (3) Odată cu desfiinţarea funcţiei publice de şef birou se desfiinţează şi structurile organizatorice care funcţionează ca birouri. Personalul angajat în cadrul acestor structuri de birouri îşi păstrează drepturile salariale în vigoare la data desfiinţării structurilor organizatorice de birouri şi este preluat în alte structuri organizatorice odată cu aprobarea noilor organigrame.(4) Persoana care ocupă funcţia publică de şef birou se menţine în această funcţie până la aprobarea noilor organigrame, state de funcţii, regulamente de organizare şi funcţionare, păstrându-şi drepturile salariale în vigoare la data intrării în vigoare a prezentei legi. Personalul încadrat în cadrul biroului exercită atribuţiile prevăzute în fişa postului şi în regulamentul de organizare şi funcţionare până la data aprobării noilor organigrame. (5) Prevederile alin. (2) se aplică şi structurilor teritoriale organizate ca birouri/servicii care beneficiază de autonomie funcţională, prin care se desfăşoară activităţi de uz şi interes public la nivel teritorial, şi se află în coordonarea/ subordonarea/autoritatea unui ordonator de credite, prin reorganizarea acestora ca servicii teritoriale având normativul de personal, prin excepţie de la prevederile art. XX alin. (2), aprobat prin memorandum aprobat în Guvernul României, la propunerea ordonatorilor principali de credite, fără ca reorganizarea să conducă la creşterea cheltuielilor de personal la nivelul ordonatorului de credite în subordinea/coordonarea/ autoritatea căruia se află acestea. (6) Măsurile privind reorganizarea structurilor funcţionale ca urmare a aplicării prevederilor prezentului articol, inclusiv organigramele, statele de funcţii, regulamentele de organizare şi funcţionare se aprobă, în condiţiile legii, până la data de 31 decembrie 2023”. * **art. XIX din Legea nr. 296/2023** prevede la alineatele: ”(2) Entităţile publice indiferent de denumirea acestora şi forma de organizare care au personal contractual încadrat potrivit legii nu pot deţine funcţia de şef birou începând cu data de 1 noiembrie 2023. (3) Prevederile art. XVIII alin. (2)-(4) şi alin. (6) se aplică în mod corespunzător.” * **art. X din Ordonanţa de Urgenţă nr. 127/2023**, publicată în Monitorul Oficial nr. 1.197 din 29 decembrie 2023, prin derogare de la prevederile art. XVIII şi art. XIX din Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările şi completările ulterioare, până la finalizarea măsurilor prevăzute la alin. (6) al art. XVIII din Legea nr. 296/2023, cu modificările şi completările ulterioare, **dar nu mai târziu de 30 iunie 2024**, funcţiile de conducere de şef birou pot fi exercitate cu caracter temporar. * **art. XXI din Legea nr. 296/2023** prevede la alineatele: ” (1) Entităţile publice indiferent de denumirea acestora şi forma de organizare care au personal contractual încadrat potrivit legii, cărora nu li se aplică prevederile art. 391 alin. (3) din Ordonanţa de urgenţă a Guvernului nr. 57/2019, cu modificările şi completările ulterioare, organizează structuri organizatorice cu următoarele normative de personal:   a) pentru constituirea unui serviciu este necesar un număr de minimum 10 posturi de execuţie;  b) pentru constituirea unei direcţii este necesar un număr de minimum 20 de posturi de execuţie;  c) pentru constituirea unei direcţii generale este necesar un număr de minimum 35 de posturi de execuţie.  (2) Predederile art. XVII alin. (3)-(8) se aplică în mod corespunzător.”   * **art. XXII din Legea nr. 296/2023** conform căruia: ” (1) La articolul 391 din Ordonanţa de urgenţă a Guvernului nr. 57/2019, cu modificările şi completările ulterioare, alineatele (1) şi (2) se modifică şi vor avea următorul cuprins: ”Articolul 391 (1) Numărul total al funcţiilor publice de conducere din cadrul autorităţii sau instituţiei publice, cu excepţia funcţiilor publice de secretar general al unităţii/subdiviziunii administrativ-teritoriale, precum şi al funcţiilor publice de conducere a căror ocupare se face prin detaşare cu personal din cadrul instituţiilor din sectorul de apărare, ordine publică şi siguranţă naţională, conform statelor de organizare aprobate, în condiţiile legii, este de maximum 8% din numărul total al posturilor aprobate la nivel de ordonator principal de credite. (2) Pentru determinarea numărului total al funcţiilor de conducere prin aplicarea cotei de 8% prevăzute la alin. (1) se procedează după cum urmează: a) în cazul în care numărul rezultat este mai mic de unu, acesta se rotunjeşte la întreg; b) în cazul în care numărul rezultat este mai mare de unu, acesta se rotunjeşte la numărul întreg imediat superior acestuia, dacă fracţiunea este mai mare sau egală cu 0,50. (2) Personalul cu funcţii de conducere eliberat din funcţia de conducere deţinută ca urmare a neîncadrării în procentul de 8% beneficiază de drepturile prevăzute de lege. Acesta are dreptul de a ocupa o funcţie publică de conducere vacantă de acelaşi nivel sau o funcţie de conducere de nivel ierarhic inferior vacantă corespunzătoare vechimii şi studiilor de specialitate, pentru care îndeplineşte condiţiile de ocupare potrivit legii. Dacă nu există o funcţie de conducere vacantă corespunzătoare, postul ocupat de acesta se transformă în funcţie publică de execuţie care corespunde studiilor şi vechimii în specialitatea funcţionarului public de conducere, de regulă, la nivelul structurii organizatorice din care acesta face parte. Funcţia publică de conducere poate fi transformată într-o funcţie publică de conducere superioară cu încadrarea în normativul de personal şi procentul de funcţii de conducere prevăzute de prezenta lege şi personalul cu funcţii de conducere o poate ocupa cu acordul acestuia, dacă personalul cu funcţie de conducere îndeplineşte condiţiile de vechime şi studii de specialitate prevăzute de lege pentru acea funcţie de conducere.(3) Prevederile art. 391 alin. (1) şi (2) din Ordonanţa de urgenţă a Guvernului nr. 57/2019, cu modificările şi completările ulterioare, se aplică în mod corespunzător şi entităţilor publice care au încadrat personal contractual. Personalului cu funcţii publice de conducere eliberat din funcţie i se aplică prevederile alin. (2). * **art. XXIX din Legea nr. 296/2023** prevede la alin. (1) ”Începând cu data de 1 iulie 2024, instituţiile publice cu personalitate juridică aflate în coordonarea/ subordonarea/autoritatea autorităţilor administraţiei publice centrale/locale îşi pot desfăşura activitatea dacă îndeplinesc următoarele condiţii cumulative: a) au un număr de peste 50 de posturi aprobate conform legii şi efectiv ocupate în structurile organizatorice; b) activităţile desfăşurate de instituţiile publice nu se suprapun sau sunt similare cu alte activităţi desfăşurate de alte instituţii publice cu obiect de activitate acelaşi sau similar”. * **art. V din OUG nr. 31/2024** privind reglementarea unor măsuri fiscal-bugetare şi pentru modificarea şi completarea unor acte normative, care introduce un nou alinea (14) la articolul XXIX din Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, publicată în Monitorul Oficial al României, Partea I, nr. 977 din 27 octombrie 2023, cu modificările şi completările ulterioare conform căruia: ”14) **Autorităţile deliberative la nivelul unităţilor/ subdiviziunilor administrativ-teritoriale ale administraţiei publice locale pot hotărî ca măsurile prevăzute la alin. (1) să nu se aplice: … serviciilor publice judeţene şi locale «Salvamont», organizate potrivit art. 33 alin. (1) şi (2) din Ordonanţa Guvernului nr. 58/1998 privind organizarea şi desfăşurarea activităţii de turism în România, aprobată cu modificări şi completări prin Legea nr. 755/2001, cu modificările şi completările ulterioare;”.**   Competența și atribuțiile Consiliului Județean Cluj cu privire la organizarea și funcționarea serviciilor publice salvamont-salvaspeo, este reglementată în următoarele acte normative:   * **art. 173 alin. (2) lit. b)-c) din Ordonanța de urgență a Guvernuluinr. 57/2019**privind Codul administrativ cu modificările și completările ulterioare:consiliul judeţean are ca atribuţie adoptarea hotărârii de reorganizare a instituțiilor publice de interes județean și de aprobare a organigramei, statului de funcții și regulamentului de organizare şi funcţionare ale acestora; * art. 33 alin. (1) și alin. (5) din Ordonanța Guvernului privind organizarea şi desfăşurarea activităţii de turism în România nr. 58/1998, cu modificările și completările ulterioare aprobată prin Legea 755/2001 - ”Consiliile judeţene pe a căror raza administrativ-teritorială se afla trasee turistice montane şi/sau pârtii de schi organizează, până la data de 30 septembrie 2003, servicii publice judeţene "Salvamont" care coordonează activitatea de prevenire a accidentelor montane şi de salvare în munţi a persoanelor accidentate şi supraveghează activitatea de amenajare, întreţinere şi reabilitare a traseelor montane din judeţ.” și ”Finanţarea serviciilor publice judeţene şi locale "Salvamont" se asigură din bugetele locale ale judeţelor, respectiv ale municipiilor, ale oraşelor sau comunelor, după caz”; * art. 2 și art. 6 din Hotărârea de Guvern privind instituirea unor măsuri pentru prevenirea accidentelor montane şi organizarea activității de salvare în munți nr. 77/2003 : ”Consiliile judeţene în a căror rază administrativ-teritorială se află trasee montane şi/sau pârtii de schi organizează servicii publice judeţene SALVAMONT care coordonează activitatea de prevenire a accidentelor montane şi de salvare în munţi a persoanelor accidentate şi a bolnavilor.”; și ” În situaţia în care la nivelul localităţilor pe teritoriul cărora exista trasee montane şi/sau pârtii de schi consiliile locale nu organizează servicii publice locale SALVAMONT, atribuţiile prevăzute la art. 5 lit. a)-d) se îndeplinesc de serviciul public judeţean SALVAMONT.” * art. 3 din Legea nr. 402/2006 privind prevenirea accidentelor şi organizarea activităţii de salvare din mediul subteran speologic, republicată, cu modificările și completările ulterioare : Consiliile judeţene în a căror rază administrativ-teritorială se află suprafeţe de teren care cuprind peşteri, avene, alte forme carstice şi care, prin vizitarea lor, pot pune în pericol viaţa turiştilor şi a vizitatorilor, organizează servicii publice judeţene salvaspeo, care coordonează activitatea de prevenire a accidentelor şi de salvare din mediul subteran speologic.   Numărul total al funcțiilor publice de conducere din cadrul Serviciului Public Judeţean Salvamont-Salvaspeo Cluj, se încadrează în procentul de maximum 8% din numărul total al posturilor aprobate la nivel de ordonator principal de credite, în conformitate cu dispozițiile art. 391 alin. (1) și alin. (2) din Ordonanța de urgență a Guvernului nr.57/2019 privind Codul administrativ, cu modificările aduse prin art. XXII din Legea nr. 296/2023.  Aplicarea procedurilor legale privind reorganizarea Serviciului Public Judeţean Salvamont-Salvaspeo Cluj se realizează în termen de minimum 30 de zile de la comunicarea prezentei hotărâri, cu respectarea dispozițiilor legale și a regimului juridic aplicabil personalului contractual. Măsurile de reorganizare vor fi operate, începând cu data intrării în vigoare a noii structuri organizatorice prin aplicarea cu prioritate a măsurilor de protecție a personalului instituite de art. XVII alin. (4), art. XVIII alin. (2)-(4), art. XX alin. (2)-(6) și art. XXII alin. (2) din Legea nr. 296/2023, cu modificările ulterioare.  Raportat la dispozițiile art. 2, ale 58 alin. (1) și (3), și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare, trebuie abrogate hotărârile prevăzute în proiectul de hotărâre**,** deoarece modificările și completările aduse prin proiectul de act administrativ, privesc în intregime reglemetările existente și pentru a păstra caracterul unitar al actului administrativ este necesară abrogarea acestora:   * Hotărârea Consiliului Judeţean Cluj nr. 166/2019 privind privind aprobarea Organigramei şi Statului de funcţii pentru Serviciului Public Judeţean Salvamont-Salvaspeo Cluj, modificată prin Hotărârile Consiliului Judeţean Cluj nr. 198/2019 și nr. 44/2022; * Hotărârea Consiliului Județean privind aprobarea Regulamentului de organizare şi funcţionare al Serviciului Public Judeţean Salvamont-Salvaspeo Cluj nr. 188/2017 modificată prin Hotărârea Consiliului Judeţean Cluj nr. 64/2018. | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | |
| Modificările solicitate se vor face cu încadrarea în cheltuielile de personal prevăzute în bugetul de venituri şi cheltuieli aprobat pe anul 2024 pentru Serviciul Public Judeţean Salvamont-Salvaspeo Cluj. | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director general | Lăcrimioara Huldușan |  |  |
| Verificat: Șef serviciu | Corina Mocan |  |  |
| Elaborat: consilier | CameliaTămaș |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| *Direcţia Generală Buget-Finanţe, Resurse Umane/*  *Serviciul Resurse Umane* | 16.05.2024 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Crina Muntean |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI | Individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 7 |  |  |  |